ⵜⵛⴰⵔⵍⵉ ⵜⵛⴰⴱⵍⵉⵏ

ⵜⵛⴰⵔⵍⵉ ⵜⵛⴰⴱⵍⵉⵏ ⵏⵖ ⴷ ⵙⵙⵉⵔ ⵜⵛⴰⵔⵍⵣ ⵙⴱⴰⵏⵙⵔ " ⵜⵛⴰⵔⵍⵉ  " ⵜⵛⴰⴱⵍⵉⵏ ( 16 ⵉⴱⵔⵉⵍ 1889 - 25 ⴷⵓⵊⴰⵏⴱⵉⵔ 1977 ) ⵉⴳⴰ ⴰⵙⵎⴷⴰⵢ  ⴰⵎⵙⴹⵚⴰ  , ⴷ ⵓⵎⵙⵙⵓⴼⵖ ⴷ ⵓⵎⵏⵢⴰ/ ⵓⵏⴰⵥⵓⵕ , ⴷ ⵓⵍⴰ ⴰⵎⴰⵔⴰ ⵏ ⵉⵙⵉⵏⴰⵔⵢⵓⵜⵏ ⴰⵡⵏⴳⵍⵉⵣ/ ⴰⴱⵔⵉⵟⴰⵏⵉ . ⵉⵜⵜⵢⵓⵙⵙⴰⵏ ⴱⴰⵀⵔⴰ ⴳ ⵓⵣⵎⵣ ⵏ ⵍⴰⴼⵍⴰⵎ ⵉⵙⵃⵙⵙⴰⵏ ⴷ ⵉⴳⴰ ⵢⴰⵏ ⵓⵏⴰⵥⵓⵕ ⴰⵎⴰⴹⵍⴰⵏ ⵙ ⵜⵡⵉⵙⵉ ⵏ ⵜⵡⵔⵉⴽⵜ ⵏⵏⵙ ⵍⵍⵉ ⵉⵜⵜⵓⵙⵙⴰⵏⵏ ⵙ ⵓⴱⵍⵍⴳⵙⴰⵔ ( the tramp ) .  ⵉⴳⴰ ⵙⴳ ⵉⵡⵔⵉⴽⵏ ⵍⵍⵉ ⵉⵟⵟⴰⴼⵏ  ⴰⵜⵉⴳ ⴷ ⵍⵍⵉ ⵉⴼⵍⵏ  ⴰⴷⵖⴰⵔ ⵏⵏⵙ ⴳ ⵓⵎⵣⵔⵓⵢ ⵏ ⵙⵙⵉⵏⵉⵎⴰ , ⴷ ⵉⴽⴽⴰ ⴳ ⵢⵉⴳⵔ ⴰⴷ ⵓⴳⴳⴰⵔ ⵏ 75 ⵏ ⵓⵙⴳⴳⵯⴰⵙ .ⵜⵓⴷⵔⵜ ⵏ ⵜⵛⴰⵔⵍⵉ ⵜⵛⴰⴱⵍⵉⵏ

ⵉⴷⴷⵔ  ⵜⵛⴰⵔⵍⵉ ⵜⵛⴰⴱⵍⵉⵏ ⴳ ⵜⵎⵥⵉ ⵏⵏⵙ ⵢⴰⵜ ⵜⵓⴷⵔⵜ ⵉⵛⵇⵇⴰⵏ ⴳ ⵍⵓⵏⴷⵓⵏ / ⵍⵓⴹⵓⵏ, ⵍⵍⵉ  ⴳ ⵜⵍⵍⴰ ⵜⵓⵥⵍⴰⴹⵜ ⴷ ⵜⵎⵎⴰⵔⴰ. ⴷ ⵉⴽⴽⴰ ⵜ ⵉⵏⵏ ⴱⴰⴱⴰⵙ ⴰⵔ ⵉⵙⵙⴰ ⵉⵖⵉⵙⵎ ⴷ ⵓⵔ ⴰⴽⴽⵯ ⴰⵔ ⵉⵜⵜⴽⴽⴰ ⵜⵉⴳⵎⵎⵉ ⵏⵏⵙⵏ , ⴷ ⵉⵏⵏⴰⵙ ⵏ ⵜⵛⴰⵔⵍⵉ ⴽⴰ ⴷ ⵉⴷⴷⴰⵏ ⴰⵔ ⴼⵍⵍⴰⵙ ⵜⵙⵡⵓⵔⵉ ⵉⴳⵍⵍⵉⵏ  ⵜⵉⵣⵉ ⴰⵏⵏ . ⵉⵙⵙⵏⵜⵉ ⵜⵛⴰⴱⵍⵉⵏ ⵙⵙⵉⵏⵉⵎⴰ ⴳ ⵓⵡⵜⴰⵢ ⵉⵎⵥⵥⵉⵏ, ⴷ  ⵉⵙⵡⵓⵔⵉ ⵙ ⵉⵣⵡⴰⵔ ⴷ ⵉⴳ ⴰⵙⵎⴷⴰⵢ ⴰⵏⵎⵣⴳⵓⵏ ⴷ ⵓⵎⵙⴹⵚⵉ. ⵜⵉⵣⵉ ⵍⵍⵉ ⵉⵍⴽⵎ ⴰⵡⵜⴰⵢ ⵏ 19 ⵉⵙⵏⵉ ⵜⴰⵎⵖⵓⵏⵜ ⴷ ⵜⵎⵙⵙⵓⵔⵜ ⵏ ⴼⵔⵉⴷ ⴽⴰⵔⵏⵓ ⵍⵍⵉ ⴱⴰⵀⵔⴰ ⵉⵜⵜⵓⵙⵙⴰⵏⵏ ⵜⵉⵣⵉ ⴰⵏⵏ . ⴷ ⵏⵜⵜⴰ ⴰⴷ ⵜ ⵢⵓⵣⵏ ⵙ ⵉⵡⴰⵏⴽⵏ ⵉⵎⵓⵏⵏ , ⴳ 1914 ⵉⵍⵀⴰ ⴷ ⵉⵜⵔⵉ ⵏⵏⵙ ⴰⵔ ⴷ ⵉⵜⵜⵍⵡⵓ ⴳ " ⵙⵜⵓⴷⵢⵓⵡⴰⵜ ⴽⵉⵙⵜⵓⵏ "  ⴷ ⴷⵖⵢⴰ ⵉⵙⴽⵔ ⵜⴰⵡⵔⵉⴽⵜ ⵏ "ⴰⴱⴳⵍⵍⵙⴰⵔ" ⴷ ⵙ ⵜⵎⵍⵙⵉⵜ ⴰⵏⵏ ⵏⵏⵙ , ⴷ ⵜⵡⵔⵉⴽⵜ ⴰⵏⵏ ⵜⵙⴽⵔ ⵢⴰⵏ ⵓⵍⵓⴳⵏ ⵏ ⵜⴰⴳⴷⵓⴷⴰⵏⵜ ⵜⴰⵅⴰⵜⴰⵔⵜ ⴳ ⵓⵎⴰⴹⴰⵍ ⴰⴽⵓⴷⴰⵏⵏ . ⵉⵙⵙⵏⵜⵉ ⴰⴷ ⵉⵙⵙⵓⴼⵖ ⵍⴰⴼⵍⴰⵎ ⵙ ⵢⵉⵅⴼ ⵏⵏⵙ,  ⴷ ⴰⵔ ⵉⵜⵜⴽⴽⴰ ⴳⵔ ⵉⵙⵜⵓⴷⵢⵓⵜⵏ ⴰⵎⵎ ⵉⵙⴰⵏⴰⵢ ⴷ ⵎⵓⵜⵡⴰⵍ , ⴷ ⵉⴳ ⴳ ⵜⵣⵡⵉⵔⴰ  ⵏ 1918 ⴳ ⵎⴷⴷⵏ ⵍⵍⵉ ⴱⴰⵀⵔⴰ ⵉⵜⵜⵓⵙⵙⴰⵏⵏ ⴳ ⵓⵎⴰⴹⴰⵍ .
 ⵜⴰⵙⵉⵎⴰⵏⵜ ⵜⴰⵙⵏⴼⵍⵓⵍⵜ ⴷ ⵜⴰⵙⵓⵜ ⵏ ⵡⵓⵔⵖ ⵏ ⵉⴼⵉⵍⵎⵏ ⵉⵙⵃⵙⵙⴰⵏ ( 1919- 1938 ) 
ⴳ ⵓⵙⴳⴳⵯⴰⵙ ⵏ 1919 , ⵉⴷⵔⴰ ⵜⵛⴰⴱⵍⵉⵏ ⴳ ⵓⵙⵔⵓⵙ ⵏ ⵜⵔⵙⴰⵍ ⵏ ⵜⵎⵙⵙⵓⵔⵜ ⵏ ⵜⴰⵟⵟⵓⴹⵜ " ⵢⵓⵏⴰⵢⵜⵉⴷ ⴰⵕⵜⵉⵙⵜ " ⴷ ⵉⵅⴰⵜⴰⵔⵏ ⵏ ⵓⵣⵎⵣ ⴰⵏⵏ ⴰⵎⵎ ⵎⴰⵕⵉ ⴱⵉⴽⴼⵓⵔⴷ ⴷ ⴷⵓⴳⵍⴰⵚ ⴼⵉⵔⴱⴰⵏⴽⵙ . ⴳ ⵜⵉⵣⵉ ⵢⴰⴷ ⵉⵙⵙⵓⴼⴷ ⴷ ⵜⴰⴳⵔⵓⵎⵎⴰ ⵜⴰⵙⵉⵏⵉⵎⴰⵜ ⵏⵏⵙ ⵍⵍⵉ ⵉⴳⴰⵏ ⵙⴳ ⵜⵉⵣⴰⵢⴽⵓⵜⵉⵏ ⵏ ⵙⵙⵉⵏⵉⵎⴰ ⵣⵓⵏ ⴷ : 

ⴰⵃⵔⵎⵓⵛ ( 1921 ) : ⵍⵍⵉ ⵉⴳⴰⵏ ⵍⴼⵉⵍⵎ ⵏⵏⵙ ⴰⵎⵣⵡⴰⵔⵓ ⴰⵖⵣⵣⴰⴼ ⵍⵍⵉ ⴳ ⵉⵙⵎⵓⵏ ⴳⵔ ⵜⴽⵓⵎⵉⴷⵉⵜ/ⵜⴰⵎⵙⴹⵚⵉⵜ ⴷ ⵜⵎⵣⴳⵓⵏⵜ /ⴹⵕⴰⵎⴰ  

ⵜⵉⵎⵙⵙⵉ ⵏ ⵡⵓⵔⵖ ( 1925 ) : ⵉⴳⴰ ⵢⴰⵏ ⵍⴼⵉⵍⵎ ⴰⵏⴹⴰⵍⵓⵕ ⴰⴽⵓⵎⵉⴷⵉ  , ⵉⵏⵏⴰ ⵜⵛⴰⵔⵍⵉ ⵏⵜⵜⴰⵏ ⴰⴷ ⴷⴰⵔⵙ ⵉⴳⴰⵏ ⴰⵏⵓⴼⵍⴰⵢ ⵏ ⵉⴳⵉⵜⵏ ⵏⵏⵙ . ⴰⵙⵉⵔⴽ ( 1928 ) :  ⵍⵍⵉ ⴳ ⵢⵓⵎⵥ  ⵜⴰⵙⵎⵖⵓⵔⵜ ⵏⵏⵙ ⵜⴰⵎⵣⵡⴰⵔⵓⵜ ⵏ " ⵓⵚⴽⴰⵕ " ⵖⵉⴽⵍⵍⵉ ⵙ ⴷ ⵜⵜⵍⵡⴰ ⵙⵙⵉⵏⵉⵎⴰ ⵜⴰⵎⵙⵙⵉⵡⵍⵜ , ⵓⵔ ⵉⵔⵉ ⵜⵛⴰⴱⵍⵉⵏ ⴰⴷ ⵙⵉⵙ ⵉⵎⵎⴰⵜⵜⵉ ⴰⴽⵓⴷ ⴰⵏⵏ , ⴷ ⵉⴼⴰⵔⵙ ⵏⵉⵜ ⵙⵉⵏ ⵉⴼⵉⵍⵎⵏ ⵉⵙⵃⵙⵙⴰⵏ ⴷ ⵉⵥⴰⵡⴰⵏⵏ ⵉⵎⵓⵍⴰⴼ ⵙⴳ ⴷⴰⵔⵙ  ⵍⵍⵉ ⵜⵏ ⵉⴳⴰⵏ : ⴰⵙⵉⴷⴷ ⵏ ⵜⵎⴷⵉⵏⵜ ( 1931 ) , ⴷ ⵉⵣⵎⴰⵣ ⵉⵜⵔⴰⵔⵏ ( 1936 ) .

 ⵜⴰⴱⴰⵍⵉⵙⵜ ⵜⴰⵙⵔⵜⴰⵏⵜ ⴷ ⵜⵓⵥⵄⴰ ⵏⵏⵙ ⵙⴳ  ⵉⵡⴰⵏⴽⵏ ⵉⵎⵓⵏⵏ ⵏ ⵎⵉⵔⵉⴽⴰⵏ 
ⴳ ⵉⴷ ⴽⵓⵎⵔⴰⵡ/ⴽⴽⵓⵥⵎⵔⴰⵡ ⵏ ⵜⴰⵙⵓⵜ ⵏ ⵙⵉⵎⵔⴰⵡ , ⴷⴷⴰⵏ ⵍⴰⴼⵍⴰⵎ ⵏ ⵜⵛⴰⵔⵍⵉ ⵜⵛⴰⴱⵍⵉⵏ ⵙ ⵜⵙⵔⵜⵉⵜ ⵏⵉⵛⴰⵏ . ⵉⴽⴽⴰ ⵜ ⵉⵏⵏ ⵍⴼⵉⵍⵎ ⵏⵏⵙ ⴰⵎⴷⵏⴰⴽ/ ⴰⴷⵉⴷⴽⵜⴰⵜⵓⵔ ⴰⵏⵓⴼⵍⴰⵢ ( 1940 ) ⴷ ⵉⵙⴽⵔ ⵜ ⴼ ⵀⵉⵜⵍⵉⵕ  ⴷ ⵜⵏⴰⵣⵉⵜ, ⴷ ⵏⵜⵜⴰ ⴰⴷ ⵉⴳⴰⵏ ⵍⴼⵉⵍⵎ ⵏⵏⵙ ⴰⵎⵣⵡⴰⵔⵉ ⵍⵍⵉ ⵉⴳⴰⵏ ⴰⵎⵙⵙⵉⵡⵍ ⵙⴳ ⵜⵉⵣⵡⵉⵔⴰ ⵏⵏⵙ ⴰⵔ ⵜⵉⴳⵉⵔⴰ . ⴳ ⵜⵉⵣⵉ ⴰⴷ ⵉⴽⵜⵓⵔ ⴷ ⵓⵎⴹⴰⴽⴰⵕ ⴼⵍⵍⴰⵙ ⴷ ⵏⵏⴰⵏ ⴰⵙ ⴰⵔ ⵜⵜⴰⵡⵙⵜ ⵉ ⵜⵊⵎⴰⵡⵜ , ⴷ ⵉⴹⵕⵏ ⵖ ⵢⴰⵜ ⵜⵙⵔⴰⴼⵜ ⵏ ⵉⵎⵚⵉⵕⵉⴹⵏ ⴷ ⵉⵄⵓⵕⵉⴹⵏ ⵓⴷⵎⴰⵡⴰⵏ , ⵙⵔⴳⵏ ⴰⵙ ⵜⴰⵏⵏⴰⵢⵉⵏ ⵏⵏⵙ ⴳ ⵢⵉⴳⵔ ⵏ ⵜⵙⵔⵜⵉⵜ ⴰⵢⵍⵍⵉⴳ ⵏⵏⵓⵕⵥⵎⵏ ⴰⵔⵣⵣⵓ ⴳ ⴷⴰⵔ ⵓⵙⵉⵔⴰ ⵏ ⵉⵔⵣⵣⵓⵜⵏ ⵉⴼⵉⴷⵉⵔⴰⵍⵉⵏ ( FBI ) . ⴳ ⵓⵙⴳⴳⵯⴰⵙ ⵏ 1952 , ⵜⵉⵣⵉ ⵏⵏⵉ ⵉⴷⴷⴰ ⵙ ⵍⵓⵏⴷⵓⵏ ⴰⴱⴰⵛ ⴰⴷ ⵏⵏ ⵢⵉⵍⵉ ⵖ ⵓⴼⵙⴰⵔ ⵏ ⵍⴼⵉⵍⵎ ⵏⵏⵙ  "ⴰⵙⵉⴷⴷ ⵏ ⵓⵎⵣⴳⵓⵏ " ,ⵉⵎⵉⵍ ⵜⵙⵙⵔ ⴰⵙ ⵜⵏⴱⴰⴹⵜ ⵏ ⵎⵉⵔⵉⴽⴰⵏ ⵜⵓⵥⵕⵉⵜ ⵍⵍⵉ ⵙ ⵔⴰⴷ ⵢⵓⵔⵔⵉ , ⴷ ⵉⴷⴷⵓ ⵏⵉⵜ ⵜⵛⴰⴱⵍⵉⵏ ⵙ ⵙⵡⵉⵙⵔⴰ .ⵜⵛⴰⵔⵍⵉ ⵜⵛⴰⴱⵍⵉⵏ ⴳ ⵎⵉⵔⵉⴽⴰⵏ

 ⵉⵙⴳⴳⵯⴰⵙⵏ ⵏⵏⵙ ⵉⵎⴳⴳⵓⵔⴰ ⴳ ⵓⵕⵓⴱⴱⴰ (1977-1953 ) 
ⵉⴷⴷⵔ ⵜⵛⴰⴱⵍⵉⵏ ⵖⴰⵍⵍⵉ ⴰⵙ ⵉⵖⴰⵎⴰⵏ ⴳ ⵜⵓⴷⵔⵜ ⵏⵏⵙ ⴳ ⵙⵡⵉⵙⵔⴰ ⵏⵜⵜⴰ ⴷ ⵜⵎⵖⴰⵔⵜ ⵏⵏⵙ ⵓⵏⴰ ⵓⵏⵉⵍ ⴷ ⵜⵡⵊⴰ ⵏⵏⵙ . ⵉⵙⵎⴷ ⵉ ⵓⴼⴰⵔⵙ ⵏ ⵢⵉⴼⵉⵍⵎⵏ ⵎⴰⵛⵛ ⵓⵔ ⴷ ⵣⵓⵏ ⴷ ⵖⵉⴽⵍⵍⵉ ⵙ ⵜ ⵉⵏⵏ ⵉⴽⴽⴰ , ⴰⵎ ⴰⴳⵍⵍⵉⴷ ⵏ ⵏⵢⵓ ⵢⵓⵕⴽ ( 1972 ) ⵍⵍⵉ ⴳ ⵉⵙⴽⵔ ⵉⵣⵖⵏ  ⵜⴰⵙⵔⵜⵉⵜ ⵜⴰⵎⵉⵔⵉⴽⴰⵏⵉⵜ . ⴳ ⵓⵙⴳⴳⵯⴰⵙ 1972 ⵢⵓⵔⵔⵉ ⴷⴰⵖ ⵙ ⵎⵉⵔⵉⴽⴰⵏ ⵙⴳ ⵎⴰⴷ ⴰⵙ ⵉⴽⴽⴰ 20ⵏ ⵓⵙⴳⴳⵯⴰⵙ , ⵎⴰⵛⵛ ⵉⴼⵜⴰ ⵙⵉⵙ ⵜⵉⴽⴽⵍⵜ ⴰⵏⵏ ⴰⴱⴰⵛ ⴰⴷ ⵢⴰⵎⵥ  ⵜⴰⵙⵎⵖⵓⵔⵜ ⵏ ⵍⵓⵙⴽⴰⵔ/ⵓⵙⴽⴰⵔ ⴷ ⵙⵏⵓⴱⴳⵏ ⵙⵉⵙ ⵙ ⵢⴰⵏ ⵕⵕⵛⵛ ⵉⵔⵖⴰⵏ ⵍⵍⵉ ⵉⴽⴽⴰⵏ 12 ⵏ ⵜⵓⵙⴷⵉⴷⵜ , ⵖ ⵢⴰⵜ ⵜⵓⵔⵣⴰ ⵍⵍⵉ ⵉⴳⴰⵏ ⵜⴰⵎⵣⵔⵓⵢⵜ  ⵍⵍⵉ ⴳ ⵉⵎⴰⵜⵡⴰ ⴳⵔ ⴰⵙ ⴷ ⵀⵓⵍⵢⵓⴷ . ⵛⴰⵔⵍⵉ ⵛⴰⴱⵍⵉⵏ ⴳ ⵓⵕⵓⴱⴱⴰ

 ⵜⴰⵎⴰⵎⴽⵜ ⵏⵏⵙ ⴳ ⵉⴼⵉⵍⵎⵏ 
ⵜⵜⵓⵙⵙⴰⵏⵏ ⵉⴼⵉⵍⵎⵏ ⵏ ⵜⵛⴰⵔⵍⵉ ⵙ ⵓⵙⵎⵓⵏ ⴳⵔ ⵜⴰⵎⵙⴹⵚⵉⵜ ⵜⴰⵙⴰⵢⵢⵃⴰⵏⵜ/ⵜⴰⵙⴰⵢⵃⴰⵏⵜ  ⴷ ⵜⵓⴼⵔⴰⵢⵜ/ⵍⵃⵏⴰⵏⵜ  ⵜⴰⵏⴰⴼⴳⴰⵜ ⵜⴰⵏⵖⴱⵓⵜ ( pathos ) . ⵉⵎⵔⵙⵉⵜⵏ : ⵉⴷⵔⴰ ⴳ ⵍⴰⴼⵍⴰⵎ ⵏⵏⵙ ⵜⴰⵖⵏⵙⴰ ⵏ ⵓⴼⴳⴰⵏ ⵍⵍⵉ ⵉⴳⴰⵏ ⴰⴼⵔⴰⵔ ( the tramp ) ⵍⵍⵉ ⵉⴱⴷⴷⵏ ⵜⴰⵎⴰ ⵏ ⵓⵣⴽⴽⵔ ⴷ ⵜⴱⴰⵣⵉⵏⵜ ⴷ ⴰⵡⴷ ⴽⵔⴰ ⵏ ⵜⴱⵔⴰⵜⵉⵏ ⵜⵉⵙⵔⵜⴰⵏⵉⵏ ⴷ ⵜⵏⴰⵎⵓⵏⵉⵏ ⵖⴼ ⵜⴰⵔⵡⵓⵔⵉ ⴷ ⵜⵉⴷⴷⵓⴳⵔⴰ  ⴷ ⵉⵎⵏⵖⴰⵏ , ⴷ ⵓⵍⴰ ⴽⵔⴰ ⴳ ⵜⵓⴷⵔⵜ ⵏⵏⵙ ⵍⵍⵉ ⴱⴰⵀⵔⴰ ⵉⵛⵇⵇⴰⵏ . ⴷ ⵉⴽⴽⴰ ⵜ ⵉⵏⵏ ⵉⵍⵍⴰ ⴷⴰⵔⵙ ⵜⵓⴳⴷⵜ ⵏ ⵉⵏⵢⴰⵏ  ⵍⵍⵉ ⴱⴰⵀⵔⴰ ⵉⵜⵜⵓⵙⵙⴰⵏⵏⵉⵏ, ⵣⵓⵏ ⴷ ( smile ) ⵍⵍⵉ ⵉⵙⴽⵔ ⴳ ⵡⴰⴼⵉⵍⵎ ⵏ " ⵉⵣⵎⴰⵣ ⵉⵜⵔⴰⵔⵏ " .

 ⵜⴰⵎⵜⵜⴰⵏⵜ ⵏⵏⵙ 
ⵜⵛⴰⵔⵍⵉ ⵜⵛⴰⴱⵍⵉⵏ ⴳ ⴽⵟⵓⴱⵕ ⴳ ⵓⵙⴳⴳⵯⴰⵙ ⵏ 1977 ⵉⵍⵀⴰ ⴰⵔ ⴷ ⵉⵜⵜⵉⵅⵛⵉⵏ ⵡⴰⴷⴷⴰⴷ ⵏ ⵜⴷⵓⵙⵉ ⵏⵏⵙ ⵜⵓⵎⵥⵜ ⵢⴰⵜ ⵜⴰⵖⴽⵔⴰ ⵍⵍⵉ ⴱⴰⵀⵔⴰ ⵉⵅⵛⵏⵏ  ⵜⵉⵣⵉ ⴰⵏⵏ .ⴰⵡⴰ  ⴳ ⴷⴰⵔ ⵜⵓⴼⴰⵜ  ⵏ ⵡⴰⵙⵙ ⵏ 25 ⴳ ⵡⴰⵢⵢⵓⵔ ⵏ ⴷⵓⵊⴰⵏⴱⵉⵔ ⴳ 1977 ⵉⵎⵎⵓⵜ ⵜⵛⴰⵔⵍⵉ ⵜⵛⴰⴱⵍⵉⵏ ⴳ ⵜⴳⵎⵎⵉ ⵏⵏⵙ ⴷⴰⵜ ⵎⴰⴷ ⵜⵓⵎⵥ ⵜⴰⴼⵙⵙⵉⵜ ⵏ ⵎⴰⵍⵍⵅⴼ ⵜⵉⵣⵉ ⵍⵍⵉ ⵉⴳⵏ , ⴳ ⵓⵡⵜⴰⵢ ⵏ 88 ⵏ ⵓⵙⴳⴳⵯⴰⵙ , ⴷ ⵉⵜⵜⵓⵏⴹⴰⵍ ⴳ ⵓⵙⵎⴹⵍ ⵏ ⴽⵓⵔⵙⵉⵔ - ⵙⵓⵔ - ⴼⵉⴼⵉ. ⵜⴰⵎⵜⵜⴰⵏⵜ ⵏ ⵜⵛⴰⵔⵍⵉ

 ⵜⴰⵢⵙⵉ ⵏⵏⵙ 
ⵉⴼⵍ  ⴷ ⵜⵛⴰⵔⵍⵉ ⵜⵛⴰⴱⵍⵉⵏ ⵢⴰⵜ ⵜⵢⵙⵉ ⵍⵍⵉ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⴷ ⵍⵍⵉ ⴷ ⵉⴼⵍⵏ ⴰⴷⵖⴰⵔ ⵏⵏⵙ ⴳ ⵙⵙⵉⵏⵉⵎⴰ, ⴷ ⴰⵡⴷ ⵉⵄⵣⵣⴰ ⴷⴰⵔ ⵜⵉⵙⵓⵜⵉⵏ ⵏ ⵖⵉⵍⴰ ⵓⵍⴰ ⵜⵉⵍⵍⵉ ⵉⵣⵔⵉⵏⵉⵏ , ⴰⵛⴽⵓ ⴷⴰ ⵜⵏ ⵉⵙⴰⴹⵚⴰ, ⴷ ⴰⵔ ⵜⵏ ⵉⵙⵙⵓⵙⵓⵎ ⵎⴽⵍⵍⵉ ⵙ ⴰⵔ ⵉⵙⵙⵓⵍⴽⵓⵎ ⵜⵉⴱⵔⴰⵜⵉⵏ ⴷ ⴽⴰⴷⴰ ⵏ ⵜⵖⴰⵡⵙⵉⵡⵉⵏ ⵢⴰⴹⵏ . ⴷ ⵙⵜⵉⵏ ⴳ ⵜⵓⴳⴷⵜ  ⵏ ⵉⴼⵉⵍⵎⵏ ⵏⵏⵙ ⴱⴰⵛ ⴰⴷ ⵏⵏ ⵉⵍⵉⵏ ⴳ ⵜⵉⴼⵔⵜ ⵜⴰⵏⴰⵎⵓⵔⵜ ⵏ ⵍⴰⴼⵍⴰⵎ ⴳ ⵉⵡⴰⵏⴽⵏ ⵉⵎⵓⵏⵏ ⵏ ⵎⵉⵔⵉⴽⴰⵏ ⴰⵛⴽⵓ ⵜⵟⵟⴰⴼⵏ ⴰⵜⵉⴳ ⴳ ⵓⵎⵣⵔⵓⵢ ⵓⵍⴰ ⴳ ⵜⴷⵍⵙⴰ . ⵜⴰⵢⵙⵉ ⵏ ⵜⵛⴰⴱⵍⵉⵏ 

 ⵜⵉⵙⵎⵖⵓⵔⵉⵏ ⴷ ⵉⵙⵙⵎⵖⵓⵔⵏ  ⵏⵏⵙ 
ⵜⵉⵙⵎⵖⵓⵔⵉⵏ ⵏ ⵓⵙⴽⴰⵔ :
 ⵜⴰⵙⵎⵖⵓⵔⵜ ⵜⴰⵙⵓⵜⴳⴰⵏⵜ  ( 1929 ) : ⵖⴼ ⵉⴼⵉⵍⵎ ⵏ " ⴰⵙⵉⵔⴽ ".
 ⵜⴰⵙⵎⵖⵓⵔⵜ ⵜⴰⵙⵓⵜⴳⴰⵏⵜ ( 1972 ) : ⵖⴼ ⵜⴳⵔⵓⵎⵎⴰ ⵏ ⵉⴳⵉⵜⵏ ⵏⵏⵙ ⴷ ⵢⵉⴹⵉⵚ ⵏⵏⵙ ⴳ ⵜⵎⴳⵓⵔⵉ  ⵏ ⵙⵙⵉⵏⵉⵎⴰ/ ⵙⵉⵏⵉⵎⴰ .
 ⴰⵎⵓⴼⴰⵢ ⵏ ⵓⵥⴰⵡⴰⵏ ⴰⵎⵓⵍⴰⴼ  ( 1973 ) :ⵖⴼ ⵍⴼⵉⵍⵎ ⵏ  " ⴰⵙⵉⴷⴷ  ⵏ ⵓⵎⵣⴳⵓⵏ ".
 ⵜⴰⵎⴰⴷⴰⵢⵜ ⵏ ⵜⵎⵏⴽⴷⴰⵏⵜ ⵜⴰⴱⵕⵉⵟⴰⵏⵉⵜ : ⵢⵓⵎⵥ ⴰⵙⵙⴰⵖ ⵏ " ⴰⵎⵏⴰⵢ " ⵙⴳ ⴷⴰⵔ ⵜⴳⵍⴷⵉⵜ ⵉⵍⵉⵥⴰⴱⵉⵜ ⵜⵉⵙ ⵙⵏⴰⵜ ⴰⵙⴳⴳⵯⴰⵙ ⵏ 1975 . 
 ⵜⴰⵙⵎⵖⵓⵔⵜ ⵏ ⵓⴳⵔⵣⴰⵎ ⵏ ⵡⵓⵔⵖ  ⵙⴳ   "ⴰⵏⵎⵓⴳⴳⴰⵔ ⵏ  ⵜⴱⵓⵃⴱⴱⴰⵜ ⵜⴰⵙⵉⵏⵉⵎⴰⵜ "( 1972 ) . 
 ⵜⵉⵜⵔⵉⵜ  ⴳ ⵉⴽⴽⵉ ⵏ ⵜⵎⵙⵓⵙⵏⵜ ⴳ ⵀⵓⵍⵢⵓⴷ ( 1972 ) .ⵜⵉⵙⵎⵖⵓⵔⵉⵏ ⵏ ⵜⵛⴰⴱⵍⵉⵏ

 ⵉⴳⵉⵜⵏ ⵏⵏⵙ 
 ⴰⵃⵔⵎⵓⵛ ( the kid ) 1921
 ⵜⴰⵎⵖⴰⵔⵜ ⵏ ⴱⴰⵔⵉⵣ ( A Woman of paris ) 1923.
 ⵜⵉⵎⵙⵙⵉ ⵏ ⵡⵓⵔⵖ ( the gold rush ) 1925 .
 ⴰⵙⵉⵔⴽ ( the circus ) 1928.
 ⴰⵙⵉⴷⴷ ⵏ ⵜⵎⴷⵉⵏⵜ ( city lights ) 1931.
 ⴰⴷⵉⴽⵜⴰⵜⵓⵔ ⴰⵏⵓⴼⵍⴰⵢ ( the great dictator ) 1940 .
 ⵎⴰⵙⵙ ⴼⵉⵔⴷⵓ ( monsieur verdoux ) 1947 .
 ⴰⵙⵉⴷⴷ ⵏ ⵓⵎⵣⴳⵓⵏ ( limelight ) 1952.
 ⴰⴳⵍⵍⵉⴷ ⴳ ⵏⵢⵓ ⵢⵓⵔⴽ ( A king in New York ) 1957.
 ⴽⵓⵏⵜⵉⵙⴰ ⵙⴳ ⵀⵓⵏⴳ ⴽⵓⵏⴳ ( A countess from hong kong ) 1967 .ⵉⴳⵉⵜⵏ ⵏ ⵜⵛⴰⵔⵍⵉ

 ⵉⵡⵏⵏⴰⵏ ⵏⵏⵙ 

 ⴽⵔⴰ ⴰⵔ ⵉⵃⵙⵙⵓ ⵜⵉⴳⵓⵔⵉⵡⵉⵏ ⵏⵏⴽ ⵍⵍⵉ ⵙ ⵜⵏⵏⵉⴷ ⴽⵢⵢ ⵓⵔ ⵜⵟⵟⴰⴼⵏⵜ ⴰⵜⵉⴳ, ⴷ  ⵉⵄⵣⵣⴰ ⴷⴰⵔⵙ ⵡⴰⵡⴰⵍ ⵏⵏⴽ ⵍⵍⵉ ⵓⵔ ⵜⵃⵎⵉⵍⵜ ⴽⵢⵢ.

 ⴰⴷ ⵓⵔ ⵜⵉⴽⵚⵓⴹⵜ ⴳ ⵜⴰⵏⵏⴰⵢⵉⵏ ⵏ ⵡⵢⵢⴰⴹ, ⵀⴰⵜ ⵅⵜⵜⵉⵏ ⴳⴰⵏⵜ ⵉⵡⵏⴳⵉⵎⵏ ⵏⵏⵙⵏ ⵓⵔ ⴷ ⵜⵉⵍⴰⵡⵜ ⵏⵏⴽ .

 ⴰⴷ ⴱⴰⵀⵔⴰ ⵓⵔ ⵜⵙⵙⵉⴳⵓⴷⵜ ⴳ ⵜⵓⵍⵖⴰ ⴰⴱⴰⵛ ⴰⴷ ⵏⵏ ⵓⵔ ⵜⴹⵕⴷ ⴳ ⵡⴰⵏⵓ ⵏ ⵜⵅⵏⴷⴰⵍⵍⴰⵙⵜ, ⴷ ⴰⴷ ⵓⵔ ⵜⵙⵙⵉⴳⵓⴷⵜ ⴳ ⵜⴼⵏⵥⴰⵢⵜ ⴰⴱⴰⵛ ⴰⴷ ⵏⵏ ⵓⵔ ⵜⴹⵕⴷ ⴳ ⵜⴰⵍⵍⴰⵖⵜ/ⵜⴰⵍⵍⴰⵅⵜ ⵏ ⵜⵓⵙⵙⵉⵙⵜ.ⵜⵉⵏⵏⴰⵢⵉⵏ ⵏ ⵜⵛⴰⵔⵍⵉ ⵜⵛⴰⴱⵍⵉⵏ 
 ⵥⵕ ⵓⴳⴳⴰⵔ 

 ⵙⵙⵉⵏⵉⵎⴰ
 ⵎⵉⵔⵉⴽⴰⵏ
 ⵉⴼⵉⵍⵎⵏ ⵉⵙⵃⵙⵙⴰⵏ
 ⵊⵓⵕⵊ ⴱⵉⵔⵏⴰⵔⴷ ⵛⴰⵡ

 ⵉⵙⴰⵖⵓⵍⵏ 

 ⵢⴰⵏ ⵏ ⵍⴼⵉⵍⵎ ⵏ ⵜⵛⴰⵔⵍⵉ ⵛⴰⴱⵍⵉⵏ